El jove alboraier Carlos Alós, jugador de la Selecció Espanyola de Futbol en categoria Sub-16
17 de febrer de 2023

Carlos Alós, veí d'Alboraia, forma part de l'equip de la Selecció Espanyola de Futbol en la categoria Sub-16, segons ha donat a conéixer l'Acadèmia VCF i la Real Federació Espanyola de Futbol. Aquest jove esportista del municipi va iniciar la seua trajectòria amb quatre anys en el club esportiu local Alboraia u. D. i ara és jugador del València C.F. i capità i jugador de la Selecció Valenciana Sub-16.

Jugador de defensa, Carlos Alós ha completat al costat de companys com el migcampista Romeo Hueso i David Otorbi una gran temporada en el VCF Cadet A, que és primer classificat en la Lliga Autonòmica.

L'anunci coincideix amb el doble amistós internacional que disputarà l'equip davant Àustria en Alfaz del Pí (Alacant), entre el 20 i el 23 de febrer. Zeudy Estal, regidora d'Esports, ha celebrat la notícia i li ha desitjat un magnífic joc en els partits que li esperen "a aquest jove que representa els millors valors de l'esport d'Alboraia".